Source: http://terverahvas.ee/esileht/1920-aasta-pohiseadus/
Timestamp: 2018-04-20 10:53:36+00:00
Document Index: 4339847

Matched Legal Cases: ['§ 12', '§ 15', '§ 27', '§ 28', '§ 46', '§ 54', '§ 58', '§ 66', '§ 81']

1920. aasta põhiseadus – SA Terve Rahvas
1920. aasta põhiseadus
Väljaandja :	Asutav Kogu
Akti või dokumendi liik :	seadus
Teksti liik :	algtekst
Jõustumise kpv. :	21.12.1920, osaliselt 09.08.1920
Avaldamismärge :	RT, 09.08.1920, 113/114, 243
E E S T I V A B A R I I G I PÕ H I S E A D U S.
Asutava Kogu poolt 15. juunil 1920 a. vastuvõetud
§ 12. Teadus, kunst ja nende õpetus on Eestis vaba. Õpetus on kooliealistele lastele sunduslik ja rahvakoolides maksuta. Vähemusrahvustele kindlustatakse emakeele õpetus. Õpetusandmine seisab riigi ülevalve all.
§ 15. Eestis on kindlustatud õigus pöörata kaebustega ja palvetega vastavate avalikkude asutuste poole. Pöördumiste kaasas ei tohi käia mingi surveabinõu. Vastavad asutused on kohustatud asjale andma seadusliku käigu.
§ 27. Riigivõimu kõrgemaks teostajaks Eestis on rahvas ise oma hääleõiguslikkude kodanikkude näol. Hääleõiguslik on iga kodanik, kes on saanud kakskümmend aasta vanaks ja on olnud vahetpidamata vähemalt ühe aasta Eesti kodakondsuses.
§ 28. Hääleõiguslikud ei ole kodanikud: 1) kes seadusandlikus korras on tunnistatud nõdra- või hullumeelseks ja 2) pimedad, kurttummad ja pillajad, kui nad on eestkostmise all.
§ 46. Riigikogu on otsustusvõimeline, kui on koos vähemalt pooled liikmed tema seaduslikust koosseisust.
§ 54. Kui seaduses eneses muud korda ja tähtaega ei ole ette nähtud, hakkab ta maksma kümnendal päeval peale avaldamist “Riigi Teatajas”.
§ 58. Valitsus seisab koos Riigivanemast ja ministritest.
Viimaste arv, tööjaotus nende vahel, kui ka lähem asjaajamise kord määratakse kindlaks eriseaduses.
§ 66. Kõik valitsemise aktid, mis antakse Valitsuse poolt peavad kandma Riigivanema, vastava ministri ja Riigisekretääri allkirja.
§ 81. Vabariigi Valitsusel on õigus välja anda eriseaduses ettenähtud alustel ja korras kaitsevägedesse puudutavaid seadlusi ja määrusi.
Asutava Kogu esimees: A. REI
Sekretäär: H. MARTNA
TagasiPrindi